gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3829, del 05-09-2000 (2000/7186)

Informació pública de l'inici de l'expedient de reparcel·lació de la unitat d'execució número 1, Àrea Bomba.
------------------------------------------------------------------------------------------------------------

### Dades del document

Número de DOGV
:   3829

Data del DOGV
:   05-09-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7186


Organisme emissor
:   Ajuntament d'Oliva

Tipus de document
:   Anunci

Informació pública de l'inici de l'expedient de reparcel·lació de la unitat d'execució número 1, Àrea Bomba. [2000/F7186]
  
Advertida una errada en l'anunci publicat en el Diari Oficial de la Generalitat Valenciana número 3.800, de 25 de juliol de 2000, sobre inici de l'expedient de reparcel·lació del pla parcial Bomba, aquesta Alcaldia, mitjançant una resolució d'aquesta mateixa data, adoptada a l'empara del que s'estableix en l'article 105.2 de la Llei 30/1992, de 26 de novembre, ha disposat el següent:
  
Primer
  
Anul·lar i deixar sense efecte l'anunci en el Diari Oficial de la Generalitat Valenciana número 3.800, sobre la reparcel·lació del pla parcial Bomba i les actuacions de l'expedient.
  
Segon
  
Disposar l'inici de l'expedient administratiu per a l'aprovació, si s'escau, del projecte de reparcel·lació en l'àmbit de la unitat d'actuació número 1 de l'Àrea Bomba.
  
De conformitat amb el que s'estableix en l'article 103 del Reglament de Gestió Urbanística, els propietaris i titulars de drets afectats per la reparcel·lació estaran obligats a exhibir els títols que posseïsquen i a declarar les situacions jurídiques que coneguen i afecten les seues finques, així com els canvis en la titularitat d'aquestes.
  
L'aprovació de l'inici de l'expedient de reparcel·lació suposarà, en la forma que estableix l'article 104.1 del Reglament de Gestió Urbanística, la suspensió de llicències en l'àmbit de la unitat d'actuació fins que l'expedient esdevinga ferm en via administrativa.
  
L'expedient administratiu i el projecte de reparcel·lació s'exposen a les dependències d'Urbanisme de l'Ajuntament d'Oliva perquè els interessats els puguen examinar i consultar.
  
Cosa que es fa pública i se sotmet a informació pública, pel període de 30 dies comptats a partir de l'endemà de la publicació d'aquest anunci en el Diari Oficial de la Generalitat Valenciana, tot això de conformitat amb el que s'estableix en l'article 69 de la Llei valenciana 6/1994, de 15 de novembre, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3876, del 13-11-2000 (2000/8778)

Expedient sancionador carr/0404900/296. Notificació de requeriment amistós.
---------------------------------------------------------------------------

### Dades del document

Número de DOGV
:   3876

Data del DOGV
:   13-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8778


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient sancionador carr/0404900/296. Notificació de requeriment amistós. [2000/S8778]
  
Atés que s'ha intentat la notificació en el domicili conegut de l'interessada i que no s'ha pogut dur a terme, d'acord amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, es procedeix a notificar a Modesta Belda Ferri, avinguda Francisco Ceda , 54, 46214 Ontinyent (València) requeriment amistós en l'expedient sancionador carr/ 0404900/296.
  
Tenint coneixement que s'ha realitzat l'actuació que consisteix en la instal·lació d'un cartell publicitari a 6 m de l'aresta exterior de la calçada visible, des de la zona de domini públic de la carretera, butlletí de denúncia 3.957, carretera CV-660, punt quilomètric 20,100, marge dret i atés que la seua conducta infringeix la Llei de Carreteres de la Comunitat Valenciana. (Llei 6/1991, de 27 de març) i Reglament General de Carreteres de 2 de setembre de 1994 se li requereix perquè en el termini improrrogable de 10 dies adopte les següents mesures: reposició del terreny al seu estat primitiu i sol·licitud de la preceptiva autorització.
  
En el cas contrari s'acordarà l'inici de l'oportú expedient sancionador pels fets descrits.
  
S'encarrega la tramitació de l'expedient al Servei Territorial de Carreteres de València,
  
Per a qualsevol informació telefoneu als números 96 386 64 91/ 96 386 22 51.
Diari Oficial de la Generalitat Valenciana


Sumari del DOGV 3814, del 14-08-2000 (2000/6616)

Notificació de composició de col·legi arbitral mitjançant edicte.
-----------------------------------------------------------------

### Dades del document

Número de DOGV
:   3814

Data del DOGV
:   14-08-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/6616


Organisme emissor
:   Conselleria d'Indústria i Comerç

Tipus de document
:   Anunci

Notificació de composició de col·legi arbitral mitjançant edicte. [2000/6616]
  
Per no haver-se pogut practicar en el domicili de l'interessat la notificació de la composició del col·legi arbitral designat per a conèixer l'expedient 16/00, i per haver-ho així acordat el president de la Junta Arbitral de Consum de la Comunitat Valenciana, a l'empara del que disposen els articles 58 i 59.4 de la Llei de Règim Jurídic de les Administracions Públiques i del Procedimient Administratiu Comú (Llei 30/1992, de 26 de novembre de 1992), es procedeix a notificar a l'interessat que s'indica a continuació l'esmentada composició, mitjançant el present edicte:
  
Interessat: Triángulo Verde, SL. (Administrador únic: senyor Jorge Pérez Martínez)
  
Últim domicili conegut: Marqués de Càceres, 56, pta. 2ª
  
Expedient: 16/2000
  
Notificació, a efectes de recusació, de la composició del col·legi designat per a conèixer l'esmentat expedient segons resolució del president de la Junta Arbitral de Consum de la Comunitat Valenciana, de data 28 de juny de 2000, en els següents termes:
  
«Rebuda per aquesta Junta la sol·licitud d'arbitratge, les dades particulars del qual consten en l'expedient, per la present i en compliment d'allò que s'ha disposat en l'article 11 del Reial Decret 636/1993, pel qual es regula el Sistema Arbitral de Consum, es designa per aquesta Junta Arbitral com a:
  
President del col·legi arbitral: senyor Ubaldo Toledano Soto
  
Suplent 1ª: senyora Ana Sempere Pérez.
  
Així mateix, la designació d'ofici d'àrbitre vocal, representant del reclamant, ha recaigut sobre:
  
Arbitre-representant: senyor Javier Cruz Ros
  
Suplent 1er.: senyor Alberto Cruz Ros
  
Suplent 2ª: senyora Sonia Cruz Ros, proposat per l'associació de consumidors UICU (Unión Independiente de Consumidores y Usuarios), i la designació d'ofici d'àrbitre vocal, representant del reclamat:
  
Arbitre - representant: Senyora Mª José Juan-Senabre Pérez
  
Suplent 1er.: Senyor Francisco Javier Guillén Fernández, proposat per l'organització empresarial FEVEC (Federación Valenciana de Empresarios de la Construcción).
  
Per tal de conèixer el contingut íntegre de l'expedient 16/00, hauran de comparèixer a la seu de la Junta Arbitral de Consum, sítia al carrer de Pizarro, 5, de València, en el termini de 10 dies, comptats a partir de la publicació d'aquest edicte.
  
I perquè servisca de notificació a l'interessat Triángulo Verde, SL, als efectes oportuns i previstos en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 36/1988, de 5 de desembre, d'Arbitratge, s'expedeix el present edicte.
Diari Oficial de la Generalitat Valenciana


Sumari del DOGV 3937, del 12-02-2001 (2001/1181)

Informació pública de la contractació del servei de venda de bitllets i arrendament d'un local a l'estació de rodalies de Gandia. Expedient número 2.1/76016-4274/9.0000.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3937

Data del DOGV
:   12-02-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/1181


Data del document
:   02-02-2001

Organisme emissor
:   Renfe

Tipus de document
:   Anunci

Descriptors 

:   * contracte de subministraments

Informació pública de la contractació del servei de venda de bitllets i arrendament d'un local a l'estació de rodalies de Gandia. Expedient número 2.1/15402-4486/9.0000. [2001/A1181]
  
- Fiança provisional: 200.000 pessetes (1.202,02 euros).
  
- Disponibilitat de documentació: Direcció de Compres de Rodalies-Renfe, avinguda de la Ciudad de Barcelona, 8, 2a planta, 28432 Madrid, o a la secretaria de la Gerència de Rodalies de València i Múrcia, carrer de Xàtiva, 24, 46991 València.
  
- Presentació i obertura d'ofertes: fins a les 12.00 hores del dia 1 de març de 2001, a la Direcció de Compres de Rodalies-Renfe, avinguda de la Ciudad de Barcelona, 8, 2a planta, 28336 Madrid, i tot seguit es procedirà a l'obertura.
  
- Pagament d'aquest anunci: les despeses de l'anunci aniran a càrrec de l'adjudicatari.
Diari Oficial de la Generalitat Valenciana


Sumari del DOGV 3821, del 24-08-2000 (2000/6673)

Expedient número 16/2000. Adjudicació del subministrament del diari ABC València, a centres docents.
----------------------------------------------------------------------------------------------------

### Dades del document

Número de DOGV
:   3821

Data del DOGV
:   24-08-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/6673


Data del document
:   04-08-2000

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * premsa
    * adjudicació de contracte administratiu
    * contracte de subministraments

Expedient número 16/2000. Adjudicació del subministrament del diari ABC València, a centres docents. [2000/X6673]
  
1. Entitat adjudicadora
  
a) Organisme: Generalitat Valenciana, Conselleria de Cultura i Educació.
  
b) Dependència que tramita l'expedient: Direcció General de Centres Docents.
  
c) Número d'expedient: 16/2000.
  
2. Objecte del contracte
  
a) Tipus de contracte: subministrament.
  
b) Objecte: subscripció de centres docents als exemplars del diari ABC València, corresponents als dimecres lectius, durant el període comprés des de la formalització del contracte fins al 31 d'agost de 2001.
  
3. Tramitació, procediment i forma d'adjudicació
  
a) Tramitació: ordinària
  
b) Procediment: negociat sense publicitat.
  
4. Pressupost base de licitació
  
86.729.699 pessetes (83.390,43 euros).
  
5. Adjudicació
  
a) Data: 4 d'agost de 2000.
  
b) Contractista: Prensa Española, SA.
  
c) Nacionalitat: espanyola.
  
d) Import d'adjudicació: 71.558.483 pessetes (83.390,43 euros).
Diari Oficial de la Generalitat Valenciana


Sumari del DOGV 3871, del 06-11-2000 (2000/8411)

Rotlle d'apel·lació número 521/2000. Cèdula de notificació.
-----------------------------------------------------------

### Dades del document

Número de DOGV
:   3871

Data del DOGV
:   06-11-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/8411


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 521/2000. Cèdula de notificació. [2000/Q8411]
  
La Secció Sisena de l'Audiència Provincial de València ha dictat, en el rotlle d'apel·lació número 521/2000, la sentència que té l'encapçalament i la part dispositiva que es diu tot seguit:
  
«Audiència Provincial de València
  
Secció Sisena
  
Sentència número 817
  
- President: Vicente Ortega Llorca
  
- Magistrades:
  
· Purificación Martorell Zulueta
  
· María Mestre Ramos
  
València, 2 d'octubre de 2000
  
La Secció Sisena d'aquesta Audiència Provincial de València, integrada per les magistrades anotades al marge, i sent-ne ponent Purificación Martorell Zulueta, ha vist aquest recurs d'apel·lació, contra la sentència de 28 de març de 2000, que prové de les actuacions de judici verbal de trànsit 191/1999, tramitades pel Jutjat de Primera Instància número 2 de Carlet (València).
  
Ha sigut part en el recurs, com a apel·lant, el senyor Francisco Martí Calatayud, representat pel procurador dels tribunals Carlos Aznar Gómez. Com a part apel·lada, el senyor Victorino J. Hortelano Carpio, Illbruck España i Mapfre, aquesta darrera representada pel procurador dels tribunals Javier Roldán García.
  
Decisió
  
En atenció al que s'ha exposat a la Secció Sisena de l'Audiència Provincial de València, en nom del rei, i per l'autoritat conferida per la Constitució aprovada pel poble espanyol, decideix:
  
Primer
  
Desestimar el recurs d'apel·lació formulat per la representació del senyor Francisco Martí Calatayud contra la sentència de 28 de març de 2000, que es confirma.
  
Segon
  
Imposar les costes de l'apel·lació a la part recurrent.
  
Aquesta és la nostra sentència, que pronunciem, manem i firmem.
  
No s'hi pot interposat recurs de cassació».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Illbruck España.
Diari Oficial de la Generalitat Valenciana


Sumari del DOGV 3828, del 04-09-2000 (2000/7085)

Informació pública del projecte de reparcel·lació de la unitat d'actuació 7.10 de Torrent.
------------------------------------------------------------------------------------------

### Dades del document

Número de DOGV
:   3828

Data del DOGV
:   04-09-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7085


Organisme emissor
:   Inmo-Pau, CB

Tipus de document
:   Anunci

Informació pública del projecte de reparcel·lació de la unitat d'actuació 7.10 de Torrent. [2000/F7085]
  
La mercantil Inmo-Pau, CB, en concepte d'urbanitzador, aprovat per l'Ajuntament de Torrent en la sessió de 22 de desembre de 1998, ha formulat una proposta de projecte de reparcel·lació, per a informació pública i la corresponent aprovació, dels terrenys compresos en la unitat d'actuació 7.10, tot això a l'empara del que s'estableix en els articles 69 i 48 de la Llei 6/1994, de 15 de novembre, de la Generalitat Valenciana.
  
Aquesta proposta té per objecte desenvolupar i executar el programa d'actuació integrada de la unitat d'actuació 7.10 de Torrent.
  
D'acord amb l'article 48.1.C), en relació amb l'article 69 de la llei esmentada, se sotmet la proposta de projecte de reparcel·lació a informació pública pel termini de 20 dies, comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
La dita documentació es troba depositada a la notaria del senyor Juan Montero-Ríos Gil (protocol núm. 2.018, de data 17 d'agost de 2000), situada a Torrent, avinguda del País Valencià, número 31, porta 2. Qualsevol interessat podrà comparéixer a la notaria esmentada els dies hàbils de 10.00 a 14.00 hores i sol·licitar que se li exhibisca l'acta de protocol·lització de la documentació que integra la proposta de reparcel·lació, i podrà obtenir còpia de l'acta notarial. També es podrà presentar a l'Ajuntament de Torrent, Servei d'Urbanisme, Obres Públiques i Medi Ambient (Suoma), per a examinar l'exemplar depositat en aquest (registre general d'entrada núm. 19.258, de 17 d'agost de 2000) i formular, si és el cas, al·legacions i requeriments per a dirimir controvèrsies respecte a la valoració de drets, dins del termini de 20 dies a partir de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3802, del 27-07-2000 (2000/5931)

Rotlle d'apel·lació número 140/2000. Cèdula de notificació.
-----------------------------------------------------------

### Dades del document

Número de DOGV
:   3802

Data del DOGV
:   27-07-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/5931


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 140/2000. Cèdula de notificació. [2000/Q5931]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 140/2000, que prové del Jutjat de Primera Instància número 4 de València, s'ha acordat notificar a l'apel·lada incompareguda en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
La Secció Novena de l'Audiència Provincial de València, sent-ne ponent el magistrat José Martínez Fernández, ha vist aquest rotlle d'apel·lació número 140/2000, que prové de les actuacions de judici verbal civil promogudes davant el Jutjat de Primera Instància número 4 de València, amb el número 185/1999, entre parts; d'una, com a demandant apel·lada, la senyora Elena Marí Márquez, representada per la procuradora Gil Bayo i, d'una altra, com a demandada apel·lant, Winterthur Sociedad Suiza de Seguros, representada per la procuradora Sanchis Mendoza, i, com a demandat apel·lat, el senyor Félix Abril Llano, sobre reclamació de quantitat, en virtut del recurs d'apel·lació interposat per la demandant.
  
Decisió
  
Es desestima el recurs, i imposem a l'apel·lant les costes d'aquesta alçada.
  
Notifiqueu aquesta resolució que té el caràcter de ferma a les parts i, amb un certificat literal d'aquesta i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem».
  
I perquè el que s'ha acordat es complisca i valga de notificació a l'apel·lada incompareguda en aquesta alçada, el senyor Félix Abril Llano, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 3801, del 26-07-2000 (2000/5886)

Recurs contenciós administratiu número 03/2114/1998.
----------------------------------------------------

### Dades del document

Número de DOGV
:   3801

Data del DOGV
:   26-07-2000

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   2000/5886


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 03/2114/1998. [2000/Q5886]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Tercera, fa saber:
  
Que el senyor Carlos Pascual de Miguel ha interposat un recurs contenciós administratiu, amb el número 03/2114/1998, contra la desestimació presumpta del director general regional i notariat del recurs ordinari i la desestimació d'aquest de 2 de juliol de 1998, referència 39/1998; Acord de 22 de desembre de 1997, de la Junta Directiva del Col·legi Notarial de València, que fa referència a liquidacions girades en relació amb l'Acord del Consell General del Notariat de sessió de 18 de gener de 1997, que desplega l'Ordre de 16 de gener de 1997, del Ministeri de Justícia, sobre l'extinció de la mutualitat d'empleats de notaries i aportacions per a sufragar el cost d'integració dels actius i passius al Règim General de la Seguretat Social.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3714, del 22-03-2000 (2000/1589)

Aprovació definitiva del programa d'actuació integrada, amb el projecte d'urbanització de la unitat d'execució N-5.
-------------------------------------------------------------------------------------------------------------------

### Dades del document

Número de DOGV
:   3714

Data del DOGV
:   22-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1589


Organisme emissor
:   Ajuntament de Massamagrell

Tipus de document
:   Anunci

Aprovació definitiva del programa d'actuació integrada, amb el projecte d'urbanització de la unitat d'execució N-5. [2000/S1589]
  
El Ple de l'Ajuntament de Massamagrell, en sessió de 22 de setembre de 1999, ha aprovat definitivament el programa d'actuació integrada de la unitat d'execució N-5 del sòl urbà del pla general, amb el projecte d'urbanització que forma part de la seua alternativa tècnica com a documentació complementària.
  
Cosa que es fa pública a efectes d'executivitat, i es comunica que contra l'esmentat acord aprovatori que posa fi a la via administrativa, es podrà interposar de manera potestativa recurs de reposició davant de l'òrgan que ho haguera dictat en el termini d'un mes o recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana o davant el Jutjat Contenciós Administratiu dels de València si l'acte administratiu és algun dels previstos en l'article 8 de la Llei 29/1998, de 13 de juliol (Boletín Oficial del Estado número 167, de 14 de juliol), reguladora d'aquesta jurisdicció, en el termini de dos meses comptadors des de l'endemà de la recepció d'aquesta notificació. En absència de resolució expressa del recurs de reposició potestatiu, el termini serà de sis mesos a partir de l'endemà d'aquell en què, d'acord amb la normativa específica, es produesca l'acte presumpte.
  
No obstant això, es podrà interposar qualsevol altre recurs que estime procedent.